Kalmunai.Com: May 2015
வரலாற்றுப்பிரசித்திபெற்ற காரைதீவு ஸ்ரீ கண்ணகி அம்பாள் ஆலய வருடாந்த திருக்குளிர்த்தி
வரலாற்றுப்பிரசித்திபெற்ற காரைதீவு ஸ்ரீ கண்ணகி அம்பாள் ஆலய வருடாந்த திருக்குளிர்த்தி வைகாசிச்சடங்கு கடந்த திங்கள் மாலை கடல்தீர்த்தம் கொணர்ந்து திருக்கல்யாணக்கால் முறித்து நடுவதுடன் ஆரம்பமாகியது. ஆலயத்திலிருந்து கப்புகனார் சகிதம் கடலுக்குச்சென்று அங்கு கடற்கரையில் விசேடபூஜை செய்து கடல்தீர்த்தம் கொணரப்பட்டு நடைபாவாடை மீது வலம்வந்து திருக்கல்யாணக்கால் முறித்து ஆலயத்திற்குக் கொண்டுசென்று பின்னர் கல்யாணக்கால் நடப்பட்டு விஷேட பூசை வழிபாடுகளும் இடம்பெற்றன.
கல்முனை ஸாஹிராக்கல்லூரி பிரதி அதிபர் எம்.எஸ்.எம்.ஹம்ஸா தனது 60வது வயதில் ஓய்வு பெற்றார்.
கல்முனை ஸாஹிரா தேசியக்கல்லூரியில் 4 தசாப்தங்களாக ஆசிரியராக , பகுதித்தலைவராக , உதவி அதிபராக , பிரதி அதிபராக , அதிபராக கடமையாற்றிய கணிதபாட சிரேஸ்ட ஆசிரியர் அல்ஹாஜ் எம்.எஸ்.எம்.ஹம்ஸா தனது 60வது அகவையில்
ஓய்வுபெற்றார்.
1975 ஆம் ஆண்டு கல்முனை ஸாஹிரா தேசியக்கல்லூரியில் கணிதபாட ஆசிரியராக இணைந்து கொண்ட இவர் கணித பாடத்தில் பாண்டித்தியம் பெற்றிருந்ததுடன் , அதிக எண்ணிக்கையிலான மாணவர்கள் பொறியியல் , மருத்துவம் , கணக்கியல் ,கலை , சட்டம் , அரச சேவையில் உயர் பதவி , பல கல்விமான்கள் என உருவாவதற்கு காரணகர்த்தாவாக திகழ்ந்தவர்.
பாடசாலையில் தான் அதிபர் பதவியியனை வகித்த போதிலும் இறுதிவரை மாணவர்களுக்கு கணித பாடத்தினை கற்பித்த பெருமை இவரைச்சாரும். இவரால் கற்று உயர்ந்தவர்கள் பலர். வறிய மாணவர்களுக்கு உதவிக்கரம் நீண்டும் இவர் சாய்ந்தமருதில் பிறந்து நிந்தவுரில் திருமணம் முடித்துள்ளார்.
சாய்ந்தமருதில் கற்ற , நல்ல அபிமானம் பெற்ற , ஒழுக்கமுள்ள , பெரிய குடும்பத்தில் பிறந்த இவர் ஏனைய ஆசான்களுக்கு முன்மாதிரியாக திகழ்ந்தவர்.
தனது முதல் நியமனத்தை அக்கரைப்பற்று முஸ்லிம் மத்திய கல்லூரியில் பெற்றுக் கொண்ட இவர் பின்னர் மருதமுனை அல் மனார் மத்திய கல்லூரியிலும் கற்பித்துள்ளார்.
வயதால் ஓய்வு பெற்றாலும் உடல் தேகாரோக்கியத்துடன் வாழ்ந்து கொண்டிருக்கும் இவரின் ஆலோசனைகளும் வழிகாட்டலும் எதிர்கால சந்ததியினருக்கு மிகவும் பிரயோசணம் உள்ளதாக அமையும்.
ஹம்ஸா சேரின் நீடித்த வாழ்வுக்காக எல்லாம் வல்ல இறைவனை பிராத்திப்போமாக